ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 7. septembra 2005 
									K materiálu 15203/2005  
									K bodu č. 6

S T A N O V I S K O

k návrhu legislatívneho zámeru zákona o Úrade pre humánnu farmáciu a o zmene a doplnení niektorých zákonov 

I

Návrh legislatívneho zámeru zákona o Úrade pre humánnu farmáciu Slovenskej republiky a o zmene a doplnení niektorých zákonov  predkladá na rokovanie Legislatívnej rady vlády Slovenskej republiky minister zdravotníctva SR Rudolf Zajac ako iniciatívny materiál. 

II

Navrhovaným zákonom sa Štátny ústav pre kontrolu liečiv transformuje do podoby Úradu pre humánnu farmáciu SR - orgánu štátnej správy vo veciach humánnej farmácie. Zmeny takéhoto charakteru prebiehajú aj v iných členských štátoch Európskej únie. Novozriadený úrad bude zabezpečovať štátny dozor nad kvalitou, účinnosťou a bezpečnosťou liekov a zdravotníckych pomôcok. 

Potreba novej právnej úpravy vyplýva z rešpektovania verejného záujmu na prijímaní moderných opatrení smerujúcich k transparentnosti procesu rozhodovania pri vydávaní povolení podľa zákona č. 140/1998 Z. z. o liekoch a zdravotníckych pomôckach v znení neskorších predpisov, ale aj prijímaní opatrení proti negatívnym javom v oblasti realizácie liekovej politiky.

Legislatívna rada vlády SR prerokovala návrh legislatívneho zámeru zákona o Úrade pre humánnu farmáciu Slovenskej republiky a o zmene a doplnení niektorých zákonov  na  svojom  zasadnutí    dňa 16. augusta 2005 a  odporučila   ho  vláde  s c h v á l i ť  s tým, že na rokovanie bude predložené jeho nové znenie, do ktorého budú zapracované jej pripomienky a odporúčania.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu legislatívneho zámeru všetky pripomienky a odporúčania legislatívnej rady vlády ( 3 pripomienky). Vzhľadom na uvedené odporúčame vláde návrh legislatívneho zámeru zákona o Úrade pre humánnu farmáciu Slovenskej republiky a o zmene a doplnení niektorých zákonov  s c h v á l i ť, avšak ešte s touto pripomienkou:

V článku VI je potrebné zmeniť dátum nadobudnutia účinnosti návrhu zákona.

Bratislava 2. septembra 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy